รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามสถานการณ์น้ำ กำชับผู้ว่าฯ-ปภ. เขต เตรียมรับสถานการณ์น้ำท่วมฉับพลัน น้ำป่าไหลหลาก 7-9 ส.ค. เฝ้าระวังน้ำเหนือพื้นที่เขื่อนเจ้าพระยา
วันจันทร์ที่ 8 สิงหาคม 2565
โฆษกรัฐบาลเผย นายกฯ ติดตามสถานการณ์น้ํา กําชับผู้ว่าฯ-ปภ. เขต เตรียมรับสถานการณ์น้ําท่วมฉับพลัน น้ําป่าไหลหลาก 7-9 ส.ค. เฝ้าระวังน้ําเหนือพื้นที่เขื่อนเจ้าพระยา
โฆษกรัฐบาลเผย นายกฯ ติดตามสถานการณ์น้ํา กําชับผู้ว่าฯ-ปภ. เขต เตรียมรับสถานการณ์น้ําท่วมฉับพลัน น้ําป่าไหลหลาก 7-9 ส.ค. เฝ้าระวังน้ําเหนือพื้นที่เขื่อนเจ้าพระยา แจ้งเตือนประชาชน-ผู้ประกอบการ เฝ้าระวัง ติดตามสถานการณ์ใกล้ชิด
วันที่ 8 สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรี ติดตามสถานการณ์และการบริหารจัดการน้ําของประเทศ โดยกองอํานวยการน้ําแห่งชาติ (กอนช.) ได้สรุปสถานการณ์น้ําภาพรวมของประเทศ ล่าสุด (7 ส.ค. 65) ประเทศไทยมีฝนเพิ่มขึ้น โดยมีฝนตกหนักถึงหนักมากบางแห่งบริเวณภาคเหนือ ภาคตะวันออกเฉียงเหนือ ภาคกลางรวมทั้งกรุงเทพมหานครและปริมณฑล ภาคตะวันออก และภาคใต้ฝั่งตะวันตก ปริมาณฝนตกใน 24 ชั่วโมงที่ผ่านมา จ.หนองคาย (164 มม.) จ.ตราด (146 มม.) และ จ.ลําปาง (88 มม.) แม่น้ําสายหลัก น้ําน้อยถึงปกติ มีแนวโน้มเพิ่มขึ้นส่วนแม่น้ําโขง มีแนวโน้มเพิ่มขึ้น ปริมาณน้ํา แหล่งน้ําทุกขนาด 46,566 ล้าน ลบ.ม. (57%) แหล่งน้ําขนาดใหญ่ 40,545 ล้าน ลบ.ม. (57%) เฝ้าระวังน้ําน้อย บริเวณภาคเหนือ (3 แห่ง) โดย กอนช. ติดตามสถานการณ์น้ําและการเตรียมความพร้อมรับมือน้ําหลากในพื้นที่ลุ่มน้ําเจ้าพระยา และลุ่มน้ํามูล และกรมชลประทานได้ปรับเพิ่มการระบายน้ําผ่านท้ายเขื่อนเจ้าพระยา ให้สอดคล้องกับคาดการณ์ปริมาณฝนตกหนักในช่วงวันที่ 7-9 ส.ค. 65 จะทําให้เกิดน้ําท่าไหลเข้าสู่เขื่อนเจ้าพระยา ประมาณกลางเดือน ส.ค. เพื่อให้สามารถบริหารจัดการน้ําที่เขื่อนเจ้าพระยา อ.สรรพยา จ.ชัยนาท ให้มีปริมาณน้ําไหลผ่านเขื่อนเจ้าพระยาอย่างเหมาะสม จําเป็นต้องปรับเพิ่มการระบายน้ําผ่านท้ายเขื่อนเจ้าพระยา อัตราอยู่ระหว่าง 700 – 1,100 ลบ.ม./วินาที ซึ่งจะส่งผลให้พื้นที่ริมน้ํามีระดับน้ําทยอยเพิ่มสูงขึ้นจากปัจจุบันอีกประมาณ 0.20 - 0.80 เมตร บริเวณพื้นที่ลุ่มต่ํานอกคันกั้นน้ําบริเวณคลองโผงเผง จ.อ่างทอง คลองบางบาล จ.พระนครศรีอยุธยา และ ต.หัวเวียง อ.เสนา ต.ลาดชิด ต.ท่าดินแดง อ.ผักไห่ จ.พระนครศรีอยุธยา (แม่น้ําน้อย) โดยจะไม่ส่งผลกระทบต่อพื้นที่ชุมชน ทั้งนี้ นายกรัฐมนตรีได้กําชับกระทรวงมหาดไทย ผู้ว่าราชการ จ.อ่างทอง และ จ. พระนครศรีอยุธยา เตรียมพร้อมป้องกัน รับมือ ลดผลกระทบจากสถานการณ์ดังกล่าวข้างต้น และประชาสัมพันธ์แจ้งเตือนหน่วยงานที่เกี่ยวข้อง ภาคเอกชนที่ประกอบกิจการในแม่น้ํา อาทิ งานก่อสร้างเขื่อนป้องกันตลิ่ง แพร้านอาหาร รวมทั้งประชาชนที่อาศัยอยู่ในพื้นที่ริมสองฝั่งแม่น้ํา บริเวณพื้นที่ลุ่มต่ํานอกคันกั้นน้ําดังกล่าวของ จ.อ่างทอง และจ.พระนครศรีอยุธยา ให้เฝ้าระวัง และติดตามสถานการณ์ตั้งแต่วันที่ 7 ส.ค. 65 เป็นต้นไป
โฆษกประจําสํานักนายกรัฐมนตรีกล่าวว่า นอกจากนี้ กรมอุตุนิยมวิทยาได้พยากรณ์อากาศในช่วงวันที่ 7-8 ส.ค. 65 หย่อมความกดอากาศต่ําบริเวณทะเลจีนใต้ตอนบน จะทวีกําลังแรงขึ้นเป็นพายุหมุนเขตร้อนในระยะต่อไป และคาดว่าจะเคลื่อนขึ้นฝั่งบริเวณประเทศจีนตอนใต้ ในช่วงวันที่ 10 - 11 ส.ค. 65 โดยไม่ส่งผลกระทบโดยตรงต่อลักษณะอากาศของประเทศไทย โดยกรมอุตุนิยมวิทยามีข้อควรระวัง ในช่วงวันที่ 7-9 ส.ค. 65 ขอให้ประชาชนระวังอันตรายจากฝนฟ้าคะนอง ฝนตกหนักถึงหนักมากและฝนที่ตกสะสมซึ่งอาจทําให้เกิดน้ําท่วมฉับพลันและน้ําป่าไหลหลากไว้ด้วย ส่วนชาวเรือบริเวณทะเลอันดามันและอ่าวไทยตอนบน ควรเพิ่มความระมัดระวังและหลีกเลี่ยงการเดินเรือบริเวณที่มีฝนฟ้าคะนอง สําหรับเรือเล็กบริเวณทะเลอันดามันตอนบนควรงดออกจากฝั่ง จนถึงวันที่ 9 ส.ค. 65
“นายกรัฐมนตรีกําชับกระทรวงมหาดไทย ผู้ว่าราชการจังหวัดในฐานะผู้อํานวยการกองอํานวยการป้องกันและบรรเทาสาธารณภัยจังหวัด และศูนย์ป้องกันและบรรเทาสาธารณภัยเขต ให้เฝ้าระวังพื้นที่เฝ้าระวังสถานการณ์น้ําท่วมฉับพลัน น้ําป่าไหลหลาก และน้ําท่วมขัง ภาคเหนือ ภาคตะวันออกเฉียงเหนือ ภาคกลาง รวมทั้งพื้นที่เฝ้าระวังสถานการณ์คลื่นลมแรงภาคใต้ ตามที่กองอํานวยการป้องกันและบรรเทาสาธารณภัยกลางได้กําหนดไว้ ย้ําให้เตรียมพร้อมเฝ้าระวังติดตามสถานการณ์ รวมทั้งลดผลกระทบจากสถานการณ์อย่างมีประสิทธิภาพ และให้ติดตามข้อมูลสภาวะอากาศและข่าวสารจากหน่วยงานที่เกี่ยวข้องอย่างใกล้ชิด พร้อมกับเตรียมพร้อมเครื่องจักรกลสาธารณภัย รถปฏิบัติการ กําลังพล ให้พร้อมปฏิบัติงานตลอด 24 ชม. โดยหากประเมินสถานการณ์แล้ว คาดว่าจะเกิดสถานการณ์ หรือสถานการณ์ขยายวงกว้าง ให้มอบหมายบุคลากรชุดเผชิญสถานการณ์วิกฤต พร้อมเครื่องจักรกลสาธารณภัย รถปฏิบัติการ และประสานด้านข้อมูลกับศูนย์เตือนภัยพิบัติแห่งชาติอย่างต่อเนื่อง นอกจากนี้ นายกรัฐมนตรีเน้นย้ําให้หน่วยงานที่เกี่ยวข้อง ประชาสัมพันธ์แจ้งเตือนสถานการณ์น้ําให้ประชาชนรับทราบล่วงหน้า เพื่อเตรียมพร้อมรับมือสถานการณ์อุทกภัยที่อาจเกิดขึ้นในพื้นที่ต่อไป ทั้งนี้ หากประชาชนได้รับผลกระทบจากสถานการณ์ภัย สามารถติดต่อสายด่วนนิรภัย โทร. 1784 ได้ตลอด 24 ชม.” โฆษกประจําสํานักนายกรัฐมนตรีกล่าว